Data was extracted from:https://www.infomed.co.il/drugs/omega-3-acid-ethyl-esters/

המומחים של
Info
med
מסבירים:
אומגה 3- אתיל אסטר משמשת כטיפול מניעתי לאחר
אוטם שריר הלב
, בנוסף לטיפול התרופתי (כגון: סטטינים, תרופות נוגדות טסיות דם, חוסמי בטא ומעכבי ACE ). ובנוסף לטיפול במצב של רמות גבוהות של טריגליצרידים בדם, כתוספת לדיאטה, כאשר דיאטה לבד אינה מספקת.
תופעות הלוואי הן בעיקר במערכת העיכול ובמקרים נדירים יכולה להיות פגיעה בתפקודי הכבד.
צילום: shutterstock
מידע על התרופה
אופן נטילת התרופה
קפסולות. נטילה עם האוכל.
תדירות וזמן נטילה
1-2 פעמים ביום.
טווח המינון
כטיפול מניעתי לאחר אוטם שריר הלב: 1 גרם ביום. במצב של רמות גבוהות של טריגליצרידים בדם: 2-4 גרם ביום.
תחילת ההשפעה
השפעה תתקבל תוך מספר שבועות.
משך ההשפעה
השפעה תתקבל תוך מספר שבועות.
מנה שנשכחה
במקרה ונשכחה מנה יש ליטול אותה מייד כשנזכרים, אלא אם הגיע הזמן לנטילת המנה הבאה ואז יש לדלג על זו שנשכחה ולהמשיך כרגיל.
הפסקת התרופה
במידה ואין שיפור ברמת השומנים בדם לאחר 2 חודשי טיפול, מומלץ להפסיק את נטילת התרופה.
מינון עודף
במקרה של מינון עודף ישנו סיכון מוגבר לתופעות במערכת העיכול.
אחסון
מתחת ל-25 מעלות צלזיוס, אין להקפיא.
אזהרות
תזונה
יש ליטול את התרופה עם אוכל, בכדי למנוע הפרעות בדרכי העיכול.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
לא צפויה השפעה.
הריון
אין להשתמש אלא אם הרופא מחליט כי הטיפול הכרחי.
הנקה
אין להשתמש. התרופה עוברת לחלב אם ועלולה להשפיע על התינוק. מומלץ להיוועץ ברופא.
תינוקות וילדים
אינו מיועד לטיפול בילדים. בטיחות השימוש בתינוקות ובילדים לא נקבעה.
קשישים
ייתכן שיהיה צורך בהפחתת המינון. שימוש זהיר מעל גיל 70.
דווח לרופא במקרה של
אלרגיה
מחלת כבד
תפקוד כליתי לקוי
הפרעות בקרישת הדם
הריון
הנקה
אבנים בדרכי השתן
סוכרת לא מאוזנת
טיפול בנוגדי קרישה
ניתוח לאחרונה/ טראומה, או ניתוח עתידי
אלרגיה לדגים
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות לוואי שכיחות: שלשול, עצירות, גיהוק, הרגשת טעם או ריח של דג. בעיות בבטן, כמו בטן נפוחה, כאבים, קשיי עיכול, גזים, צרבת, בחילה והקאות. תופעות לא שכיחות: רמות גבוהות של סוכר בדם, גאוט, סחרחורות, בעיות בטעם, כאבי ראש, לחץ דם נמוך, דימום מהאף, דם בצואה, פריחה.
תופעות נדירות:  תגובות אלרגיות,
סרפדת
- פריחה המתבטאת בהופעה של נגעים אדומים, בולטים ומגרדים, הפרעות בכבד, עם אפשרות לשינויים בתוצאות של בדיקות דם מסויימות.
בשכיחות שאינה ידועה: גירודים.
פרטי תגובה עם תרופות אחרות
תרופות נוגדות קרישה, כגון וארפארין, נוגדי דלקת שאינם סטרואידיים
NSAIDs
וחומצה אצטילסליצילית: סיכון מוגבר להארכת זמן הדימום. יש לנטר INR ולהתאים את מינון נוגד הקרישה לשימוש משולב זה.
השפעת שימוש ממושך
בחולים הסובלים מתפקוד לקוי של הכבד (במיוחד בחולים הנוטלים מינון גבוה) נדרשת השגחה ויש לערוך בדיקות תפקודי כבד באופן קבוע. בנוסף יש לעקוב אחר רמות השומנים בדם.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא